b'\n_START_ARTICLE_\nGandalf\n_START_PARAGRAPH_\nGandalf on fiktiivinen henkil\xc3\xb6 J. R. R. Tolkienin kirjoittamasta Taru sormusten herrasta -trilogiasta ja muista Keski-Maahan sijoittuvista kirjoista. Gandalfin nimi on lainattu muinaisskandinaavisesta Edda-runoudesta, jossa samanniminen k\xc3\xa4\xc3\xa4pi\xc3\xb6 tai haltija mainitaan ohimennen.\n_START_SECTION_\nTeot\n_START_PARAGRAPH_\nGandalf on parhaiten tunnettu maiarista, Manw\xc3\xabn ja Vardan v\xc3\xa4est\xc3\xa4. H\xc3\xa4nen on sanottu olevan viisain maiarista. H\xc3\xa4n saapui Keski-Maahan Kolmannella Ajalla velhon hahmossa auttamaan Sauronin vastustajia.\n_START_SECTION_\nGandalf Hobitissa\n_START_PARAGRAPH_\nHobitissa Gandalf j\xc3\xa4rjest\xc3\xa4\xc3\xa4 Bilbo Reppulille ja kolmelletoista k\xc3\xa4\xc3\xa4pi\xc3\xb6lle matkan Yksin\xc3\xa4iselle vuorelle pelastamaan aarretta, jonka lohik\xc3\xa4\xc3\xa4rme Smaug varasti vuosia aiemmin. T\xc3\xa4ll\xc3\xa4 matkalla Gandalf l\xc3\xb6yt\xc3\xa4\xc3\xa4 miekkansa (Glamdring eli vainovasara jonka haltiat ovat takoneet Gondolinissa esiajalla ennen sen tuhoa) ja Bilbo l\xc3\xb6yt\xc3\xa4\xc3\xa4 Valtasormuksen.\n_START_SECTION_\nGandalf Sormusten herrassa\n_START_PARAGRAPH_\nTarussa sormusten herrasta Gandalf vaatii Bilboa antamaan Sormuksen Frodolle, jota h\xc3\xa4n rohkaisee tuhoamaan sen Tuomiovuoressa. Gandalf ei voi matkata Frodon ja Samin kanssa, koska menee hakemaan neuvoa Saruman Valkoiselta. Saruman yritt\xc3\xa4\xc3\xa4 saada Gandalfin liittym\xc3\xa4\xc3\xa4n Sauronin puolelle, mutta Gandalf ei suostu. Saruman vangitsee Gandalfin Orthanciin, josta h\xc3\xa4net pelastaa Gwaihir tuulenruhtinas. Gwaihir vie h\xc3\xa4net Rivendelliin, jossa h\xc3\xa4n ottaa osaa Elrondin neuvonpitoon. H\xc3\xa4nest\xc3\xa4 tulee yksi Saattueen j\xc3\xa4sen. Otettuaan johtajuuden h\xc3\xa4n ja Aragorn yritt\xc3\xa4v\xc3\xa4t johtaa hobitit ja muut Saattueen j\xc3\xa4senet Caradhrasin yli. Yritys ep\xc3\xa4onnistuu, ja heid\xc3\xa4n t\xc3\xa4ytyy menn\xc3\xa4 "pime\xc3\xa4\xc3\xa4 ja salaista reitti\xc3\xa4", joka johtaa Gandalfin taistelemaan balrogia vastaan Morian kaivoksissa. H\xc3\xa4n suistuu Khazad-d\xc3\xbbmin pimeyteen ja taistee balrogin kanssa alimmasta luolasta korkeimmalle vuorenhuipulle. Lopulta Gandalf ly\xc3\xb6 vastustajansa vasten vuorensein\xc3\xa4m\xc3\xa4\xc3\xa4, mutta menehtyy taistelun seurauksena my\xc3\xb6s itse._NEWLINE_Gandalf palaa kuolemansa j\xc3\xa4lkeen valkoviittaisena hahmona, Gandalf Valkoisena. H\xc3\xa4n tapaa Fangornin mets\xc3\xa4ss\xc3\xa4 kolme Saattueen j\xc3\xa4sent\xc3\xa4 (Aragornin, Gimlin ja Legolaksen), jotka seuraavat Merrin ja Pippinin j\xc3\xa4lki\xc3\xa4. He menev\xc3\xa4t Rohaniin jossa Gandalf vapauttaa Th\xc3\xa9odenin lumouksesta ja Rohanin kansa l\xc3\xa4htee puolustusasemiin Helmin syv\xc3\xa4nteeseen. Gandalf l\xc3\xa4htee hakemaan lis\xc3\xa4joukkoja, joiden avulla rohanilaiset voittavat taistelun. Sitten Gandalf l\xc3\xa4htee varoittamaan Denethoria, Gondorin k\xc3\xa4skynhaltijaa Minas Tirithi\xc3\xa4 uhkaavasta vaarasta. Pelennorin kenttien taistelussa Gandalf kohtaa Noitakuninkaan, mutta taistelu j\xc3\xa4\xc3\xa4 ratkaisemattomaksi. Gandalf on my\xc3\xb6s mukana, kun Gondorin ja Rohanin armeijat marssivat Mustalle Portille harhauttamaan vihollista, jolloin Frodo onnistuu tuhoamaan Sormuksen ja t\xc3\xa4ten kukistamaan Sauronin. Gandalf kruunaa Aragornin Gondorin kuninkaaksi. Lopulta Gandalf purjehtii Valinoriin Elrondin, Galadrielin, Frodon ja Bilbon kanssa.\n_START_SECTION_\nUlkon\xc3\xa4k\xc3\xb6\n_START_PARAGRAPH_\nGandalf esiintyy vanhana miehen\xc3\xa4, jolla on sauva, harmaa parta, harmaa viitta ja sininen suippo hattu sek\xc3\xa4 hieman kumara selk\xc3\xa4. Vain jotkut Viisaat tiet\xc3\xa4v\xc3\xa4t totuuden, mutta toiset luulevat h\xc3\xa4nt\xc3\xa4 yksinkertaiseksi tempuntekij\xc3\xa4ksi. "Muutos" on merkki ett\xc3\xa4 h\xc3\xa4net l\xc3\xa4hetettiin takaisin, korvaamaan turmeltunut Saruman. Kirjassa h\xc3\xa4n sanoo itse ett\xc3\xa4 h\xc3\xa4nest\xc3\xa4 tuli se mik\xc3\xa4 Sarumanista olisi pit\xc3\xa4nyt tulla._NEWLINE_Koska Gandalf muuttui valkoiseksi h\xc3\xa4n sai nimen Gandalf Valkoinen.'